kardosdrur/scandi-wiki huggingface dataset:
Møntmærke

Et møntmærke er et lille mærke eller tegn på mønten, der angiver prægningsstedet.

I Danmark kendes møntmærker allerede fra middelalderen. Fra 1841 var Københavns møntmærke dels et hjerte, dels en kongekrone. Efter 1873 kun et hjerte. Altona i Hertugdømmet Holsten var møntsted 1771-1863, og havde fra 1842 et rigsæble som møntmærke. Kongsberg i Norge, som var i union med Danmark indtil 1814, har været møntsted fra 1686 til den dag i dag, og kendes på sit møntmærke bestående af korslagt hammer og bjergjern. 

Den Kgl. Mønts møntmærke havde efter 1863 ikke længere nogen praktisk betydning, idet Riget nu kun havde det ene udmøntningssted i København. Fra 2017 flyttede produktionen af danske mønter til Finland

Eksterne henvisninger og kilder 
 Møntmærke

Numismatik
Sukhoj Su-12

Sukhoj Su-12 (Projekt RK) var en prototype til et sovjetisk rekognosceringsfly udviklet under 2. verdenskrig. Flyet var designet af Pavel Sukhoj, men blev aldrig sat i produktion.

Udvikling 
Under 2. verdenskrig havde Luftwaffe stor succes med på Østfronten med rekognosceringsflyet Focke-Wulf Fw 189. Enkelte eksemplarer af Fw 189 faldt i Sovjetunionens hænder, og flyene blev grundigt undersøgt og analyseret på Sovjetunionens forskningsinstitut for kampfly (NII VVS). Konstruktionen af det tyske fly med dobbeltskrog og besætningen placeret i en gondol med store glaspartier gav et glimrende udsyn for observatører.

I november 1943 designede Sukhoj OKB en sovjetisk variant baseret på den tyske Fw 189. Det første design havde plads til tre besætningsmedlemmer og var drevet af to Shvetsov M-62 stjernemotorer. Projektet blev dog i første omgang nægtet finansiering, men efter støtte fra den sovjetiske chefmarskal for artilleriet N.N. Voronov, fik projektet opbakning. Som følge af de forøgede krav til flyets specifikationer, fik flyet plads til fire besætningsmedlemmer og motorerne blev ændret til den mere kraftfulde Shvetsov ASh-82 med 2.200 hk.

Prototypen til Su-12 fløj første gang den 26. august 1947. Test var planlagt frem til den 30. oktober. Der var problemer med motorerne, der blev udskiftet til ASh-82FN-motorer med 1.850 hk. Den nye motor var mere driftssikker, men mindre kraftfuld, hvorfor Su-12 ikke kunne opfylde kravene til tophastighed og flyvehøjde. I september 1949 gennemførte flyet de endelige tests, og flyet blev herefter godkendt til produktion. På grund af manglende produktionskapacitet i USSR blev det i oktober 1949 foreslået af bygge flyene i Tjekkoslovakiet. Produktionen blev dog aldrig igangsat, tilsyneladende på grund af manglende evne til at opfylde specifikationerne. Senere forsøg fra Sukhoj på at opnåde støtte til flyet blev afvist.

Litteratur 
 Antonov,Vladimir & Gordon, Yefim & others. ''OKB Sukhoi”. Leicester. Midland. 1996.

Noter

Eksterne links 

 

Su-12
Kampfly
Observationsfly
Militærfly fra Sovjetunionen
2-motors propelfly
Jules Wolfson

Johannes Jules Wolfson, bedre kendt som Jules Wolfson eller som del af producerteamet Jon & Jules, er dansk producer, sangskriver og pladeselskabsdirektør i Nexus Music.

Som grundlægger af produktions- og pladeselskabet Nexus Music, har Jules Wolfson signet, udviklet og produceret Nik & Jay, den bedst sælgende dansksprogede popgruppe og/eller rapgruppe nogensinde, med et salg af over en million albums og modtager af talrige priser og nomineringer ved blandt andet Danish Music Awards.
Han signede, udviklede og producerede herefter Joey Moe, som blandt andet resulterede i det største danske klubhit nogensinde, “Yo-Yo”.

Jules Wolfson har signet, udviklet og produceret Cisilia, der ved Danish Music Awards 2015 blev den yngste vinder nogensinde (i en alder af 16 år), da hun vandt i kategorierne Årets Danske Hit ("Vi To Datid Nu") og Årets Nye Danske Navn.

Jules Wolfson har skrevet sange og produceret musik med internationale kunstnere som J. Holiday, Massari, Usher, Ne-Yo, R. City, Emilia og Timbaland, hvilket har resulteret i placeringer på den amerikanske Billboard 200 chart.

Jules Wolfson har desuden signet, udviklet og produceret de platinsælgende kunstnere Alex, Ankerstjerne og Sisse Marie. Hans arbejde med Sisse Marie udmærkede sig blandt andet ved at være den 8. mest sete musikvideo i verden på YouTube på udgivelsesdagen.

Jules Wolfson har derudover skrevet og produceret sange med platinsælgende kunstnere som Burhan G, Clemens, Christian Brøns, Blå Øjne og Morten Breum.

Som sangskriver og musikproducer har Jules Wolfson modtaget over 150 guld- og platinplader og hans udgivelser har blandt andet resulteret i 7 Danish Music Awards, 5 Danish DeeJay Awards og talrige nomineringer.

Jules Wolfson er en af de mest spillede musikere på dansk radio flere år i træk.

I 2011 modtog han sammen med Nik & Jay IFPIs Ærespris til Danish Music Awards.

D. 15. November 2015 modtog Jules Wolfson priser fra sangskriver- og komponistforeningen Danske Populær Autorer (DPA) for blandt andet at skrive og producere “Årets Hit” til kunsteren Cisilia.

Referencer 

Musikproducere fra Danmark
Sangskrivere fra Danmark
Sumpevighedsblomst

Sumpevighedsblomst (Gnaphalium uliginosum), ofte skrevet sump-evighedsblomst, er en enårig, 5-20 centimeter høj plante i kurvblomst-familien. Det er en gråfiltet plante, hvis opstigende stængel bærer udspærret oprette grene med i spidsen små, blegbrune blomsterkurve i tætte nøgler. Bladene er lancetformede og cirka 2,5 centimeter lange.

Sumpevighedsblomst kan i løbet af blot tre uger, efter at dens frø er spiret, udvikle sig til en blomstrende og frugtbærende plante.

Udbredelse 
Arten er udbredt i Europa og Vestasien samt indslæbt til Nordamerika.

I Danmark er sumpevighedsblomst temmelig almindelig på vandlidende agerjord, ved søer og vandhuller og langs fugtige skovveje. Blomstringen sker i juli og august.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

Kurvblomst-familien
Rank evighedsblomst

Rank evighedsblomst (Gnaphalium sylvaticum) er en flerårig, 20-50 centimeter høj plante i kurvblomst-familien. Det er en ugrenet urt med blomsterkurve aksformet samlede. De nedre blade er lancetformede og over 10 centimeter lange, de øvre er linjeformede.

Udbredelse i Danmark 

I Danmark findes rank evighedsblomst hist og her på sandet agerjord og i skovrydninger. Blomstringen sker i juli til september.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Kurvblomst-familien
Victoria Gaunitz

Anna Charlotta Victoria Gaunitz (født 20. april 1975), er en journalistisk researcher ved Sveriges Radios Ekoredaktion. Hun kommer fra Växjö i Småland.

Hun belønnedes sammen med Helena Bengtsson og Kristofer Sjöholm med "Stora journalistpriset" i 2010 som "årets förnyare" (årets fornyer) for webbsiden "Valpejl", med begrundelsen: ”För att med en lättillgänglig databas ha förnyat den politiska journalistiken och gett väljarna full pejl.” (For at med en nemt tilgængelig database have fornyet den politiske journalistikken og givet de stemmeberettigde mulighed for fuld pejling.)

Nomineret til "Guldspaden" 2015 for programmet "Patienten och tystnaden" Sveriges Radio P1 - Dokumentør i tre afsnit, sammen med Daniel Velasco.

Referencer 

Journalister fra Sverige
Personer fra Småland
Kuglemuseurt

Kuglemuseurt (Filago vulgaris), ofte skrevet kugle-museurt, er en plante i kurvblomst-familien.

I Danmark er arten sjælden, hvor den fortrinsvis findes i Sønderjylland på agerjord, ved veje og i grusgrave.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Kurvblomst-familien
Agermuseurt

Agermuseurt (Filago arvensis), ofte skrevet ager-museurt, er en plante i kurvblomst-familien.

I Danmark er arten sjælden (hyppigst på Øerne) på vejkanter, jernbaneskrænter, overdrev og i grusgrave.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Kurvblomst-familien
Mogens Christensen

Mogens Christensen (født 7. april 1955) er en dansk komponist og musikteoretiker. 
Han er uddannet ved Det Jyske Musikkonservatorium, Aarhus Universitet og Det Kongelige Danske Musikkonservatorium.

Han begyndte som komponist i 1982 med værket Hyperions Schicksalslied til tekst af den tyske poet og filosof Friedrich Hölderlin og debuterede i 1993 fra solistklassen i komposition ved Det Kongelige Danske Musikkonservatorium i København. Året efter brød han igennem ved UNESCO's International Rostrum of Composers, hvor han fik en 3. pris for kammerværket Vinterlys (1991).

Værker
En del af Mogens Christensens værker forbinder sig med emner inden for:
 Lyrik, fortællinger, eventyr og legender, hvilket afspejler sig i liederne og i værker som De khazariske Spejle (1991-93), Prinssese Atehs svundne digte (1991) og Fortællingen om Adam Ruhani (1992). 
 Natur og fugle, hvilket kommer til udtryk i f.eks. orkesterværket Zauberwald (1999) og mange af hans blokfløjteværker, herunder de første koncerter og cyklussen Nocturnal Birds (1993-98).
 Lys, hvilket kommer til udtryk i værker som Crystalline Light (1999) og Vinterlys (1991)
 Astrologi, hvilket kommer til udtryk i værker som klavercyklussen Liber Eclipticae (1997-2013), der har en sats for hvert stjernetegn.

Mogens Christensen har været huskomponist ved Sjællands Symfoniorkester (1998-2000)  og ved Randers Kammerorkester (2006-2008). 

Som teoretiker og historiker har han undervist på musikkonservatorierne i København, Aarhus, Odense, Aalborg, Esbjerg og Bergen og på Det Rytmiske Musikkonservatorium samt på universiteterne i Aarhus, Aalborg og Bergen. Han har desuden udgivet bøger om teori og arrangement.

Mens han var huskomponist ved Sjællands Symfoniorkester arbejdede han ved siden af komponistvirksomheden med at stimulere børn og unges interesse for den klassiske musik. Efterfølgende skrev han bogen Kreativ værkintroduktion, hvor han med udgangspunkt i Carl Nielsens symfonier præsenterer byggestensmetoden - en formidlingsmåde, som sætter børn og unge i stand til selv at komponere.   
Ligeledes var han med at udvikle Danmarks Radios P2 Musiks projekt MusX – et univers på nettet, hvor børn kunne komponere deres egen musik.

I 2005 blev Mogens Christensen udnævnt til landets første professor i musikformidling.

Noter

Eksterne henvisninger 
 Komponistforeningen
 Dacapo Records
 Mogens-christensen.com/

Komponister fra Danmark
Tjek fødselsår
Klassiske komponister fra det 20. århundrede
Klassiske komponister fra det 21. århundrede
Did You Hear the Rain?

"Did You Hear the Rain?" er en single af den britiske singer-songwriter George Ezra. Det blev udgivet som single fra hans debutalbum Wanted on Voyage (2014). Sangen blev udgivet som en digital EP den 1. november 2013 i Italien og som digital single i Storbritannien den 11. april 2014 gennem Columbia Records. Sangen toppede som nummer 72 i Østrig.

Sange fra 2013
Singler fra 2013
Sange af George Ezra
Yahtzee Croshaw

Benjamin Richard "Yahtzee" Croshaw (født 24. maj 1983, England) er en britisk-australsk komiske forfatter, videospil journalist og forfatter til nogle eventyr spil skabt ved hjælp Adventure Game Studio software.

Spil 
Oprindeligt skabte Croshaw en række eventyr spil ved hjælp fra Visual Basic 3 og Microsoft Paint. Croshaw blev kendt i Adventure Game Studio fællesskabet efter at have udviklet Rob Blanc trilogien.

Forfattere fra England
Journalister fra England
Sognerådsformand

Sognerådsformanden var den politiske og administrative leder i en sognekommune. Han var formand for sognerådet. Titlen blev indført i 1868, og den blev afskaffet i 1970.

Administrative opgaver 
Indtil Kanslergadeforliget med K.K. Steinckes socialreform i 1933, havde sognekommunerne kun en beskeden administration. Der var ofte sognerådsformanden og en enkelt medhjælper, der udførte alle kommunens administrative opgaver.

Efter 1933 voksede sognekommunes administration. De større kommuner ansatte kæmnere eller lignende til at varetage den daglige administration.

Gentofte og Københavns omegn 
I 1934 fik Gentofte Kommune en ny styrelsesvedtægt, der gav kommunalbestyrelsens formand titlen borgmester.

Ved lov nr. 181 af 20. maj 1952 om de københavnske omegnskommuners styrelse fik de andre kommunerne omkring København mulighed for at opnå samme status som Gentofte. Dette betød bl.a., at kommunalbestyrelsens formand fik titlen borgmester.

Lyngby-Tårbæk var den første kommune, der fik Gentofte-status. Senere fulgte Ballerup-Måløv, Birkerød, Brøndbyvester-Brøndbyøster, Dragør, Gladsaxe, Glostrup, Herlev, Hvidovre, Høje Tåstrup, Hørsholm, Rødovre, Søllerød og Tårnby. Efter 1956 fulgte Farum, Herstedøster-Herstedvester, Store Magleby, Vallensbæk og Værløse kommuner..

Mellem 1970 og 1974 havde de tre vestligste kommuner i det nydannede Københavns Amt også Gentofte-status. Det var Torslunde-Ishøj, Ledøje-Smørum og Sengeløse kommuner. Sengeløse blev indlemmet i Høje-Taastrup Kommune i 1974. Samtidigt blev Store Magleby indlemmet i Dragør Kommune.

Borgmester fra 1970 
Titlen som sognerådsformand blev afskaffet ved Kommunalreformen i 1970. Herefter var det titlen borgmester, der blev brugt, dog er Københavns politiske og administrative leder overborgmester.

Sognefoged 
Embedet som sognefoged blev oprettet i 1791. En sognefoged er (eller var) statens lokale repræsentant, og han udfører (eller udførte) politiopgaver på deltidsbasis.

Efter 1973 er embedet som sognefoged blevet afskaffet de fleste steder. Dog er der stadigt sognefogeder på nogle få små øer.

Indtil 1970 bestod de fleste sognekommuner af to eller flere sogne. Der var en sognefoged i hvert sogn, mens der kun var én sognerådsformand i hele kommunen. Derfor var der mange flere sognefogeder, end der var sognerådsformænd.

Sognefogeden var statsansat, og han havde en højere rang end den folkevalgte sognerådsformand.

Noter 

Kommuner i Danmark (1842-1970)
Kommunalpolitik
Rådsformand
Politiske embeder
Samlingskommune

Samlingskommune var Trap Danmarks betegnelse på de storkommuner, der blev dannede i 1958–1969.

En samlingskommune var som regel to eller flere sognekommuner, der blev slået sammen. En købstadskommune kunne også blive en del af en samlingskommune. 
Ved Kommunalreformen i 1970 blev de fleste samlingskommune indlemmet i større kommuner.

Eksempler på samlingskommuner

Viborg Amt 
Ravnsbjerg Samlingskommune blev dannet af Dollerup-Finderup-Ravnstrup Sognekommune og indgik i Viborg Kommune i 1970.

Aalborg Amt 
Nørresundby  Samlingskommune var dannet af Nørresundby Købstad og Sundby-Hvorup Sognekommune og indgik i Aalborg Kommune i 1970.

Århus Amt 
Hadsten Samlingskommune blev dannet i 1966 af  sognekommunerne Galten-Vissing, Lyngå og Vitten-Haldum-Hadsten. I 1967 blev Haldum- og Vitten Sogne afstået til den nydannede Hinnerup Samlingskommune. Resten indgik Hadsten Kommune i 1970. 

Hinnerup Samlingskommune blev dannet i 1967 af sognekommunerne Søften-Folby-, Grundfør samt Vitten- og Haldum Sogne, der blev afstået af Hadsten samlingskommune. Blev til Hinnerup Kommune i 1970.

Kommuner i Danmark (1842-1970)
Kommunalpolitik
Kommune
Jeremy Soule

Jeremy Soule (født 19. december 1975 i Keokuk, Iowa) er en amerikansk komponist, som har skrevet soundtrack til flere film, tv-serier og computerspil.

Han er mest kendt for sin arbejde med The Elder Scrolls-serien, Guild Wars-serien, og flere andre bestsælgende spiltitler som Total Annihilation, Neverwinter Nights, Dungeon Siege og Harry Potter, og er blevet beskrevet som "John Williams indenfor spilmusik".

Han siges at have opnået hvad der svare til en kandidatgrad i komposition, før han fuldførte high school, men han har aldrig modtaget et diplom. I 1994 blev han ansat i Square, hvor han komponerede soundtracket til Secret of Evermore. Senere forlod han firmaet for at arbejde for Humongous Entertainment, hvor han komponerede for flere børnespil, og Total Annihilation, hans første prisvindende projekt. Siden 2000 har han arbejdet i sit eget produktionsselskab, Soule Media, hvor igennem han har skabt flere prisvindende soundtrack, som Icewind Dale, The Elder Scrolls III: Morrowind, The Elder Scrolls IV: Oblivion og The Elder Scrolls V: Skyrim.

I 2005 oprettede han DirectSong, et pladeselskab som publicerer digitale DRM-fri versioner af hans soundtracks, så vel som de klassiske kompositioner.

Referencer

Eksterne henvisninger 
 
 
 
 

Komponister fra USA
Filmkomponister fra USA
Personer fra Iowa
Fransk-tyske grænse

Den moderne grænse mellem Frankrig og Tyskland blev fastlagt i Versaillestraktaten af 1918, da Weimarrepublikken blev tvunget til at afgive Alsace-Lorraine til den tredje franske republik. Den blev genetableret efter Nazitysklands nederlag i 2. verdenskrig.

Grænsen har en samlet længde på omkring 450 km. Den følger Øvre Rhinen fra det trepunkt, hvor de tre landegrænser for hhv. Frankrig-Schweiz og Tyskland-Schweiz mødes ved byen Basel. Herefter følger den floden mod nord, hvor den passerer mellem Strasbourg, Frankrig, og Offenburg, Tyskland.

Opstrøms Karlsruhe forlader grænsen Rhinen, hvor den går mod vest. Den passerer her Saarbrücken, Petite-Rosselle, Freyming-Merlebach og Creutzwald (hvor den følger floden Bist på en kort strækning), Überherrn og møder E29 før den ender i trepunktet for Frankrig, Luxembourg og Tyskland i floden Moselle, tæt på landsbyen Schengen, der blev valgt som et symbolsk sted at underskrive Schengen-traktaten mellem Frankrig, Tyskland og Benelux-landede i 1985.

Tysklands grænser
Frankrigs grænser
Forholdet mellem Frankrig og Tyskland
Trelandsgrænse

En trelandsgrænse er et grænsepunkt, hvori tre staters landegrænser mødes. En trelandsgrænse kan befinde sig på land og i vandløb og søer.

Der findes omkring 176 internationale trelandsgrænser. Næsten halvdelen ligger i floder eller søer. På land markeres trelandsgrænser normalt med en grænsesten og i nogle tilfælde større monumenter. Nogle trelandsgrænser er stadig ikke præcist defineret eller aftalt landene imellem.

Kina har 16 trelandsgrænser og Rusland 11-14. I Europa findes Østrig, der har ni trelandsgrænser, herunder to med både Schweiz og Liechtenstein.

Referencer 

Grænser
Forholdet mellem Danmark og Tyskland

Det bilaterale forhold mellem Danmark og Tyskland er repræsenteret ved fra dansk side en ambassade i Berlin og tre generalkonsulater i hhv. Flensborg, Hamborg og München, mens Tyskland har en ambassade i København samt en række honorære konsuler, herunder én i Thorshavn, Færøerne, og én i Nuuk, Grønland. Begge lande er fulde medlemmer af NATO og Den Europæiske Union. Landegrænsen mellem landene har været ændret flere gange gennem tiden, med den nuværende grænse bestemt ved en folkeafstemning i 1920. Den dansk-tyske grænse bliver ofte nævnt som et positivt eksempel for andre grænseregioner. Der findes betydelige mindretal på begge sider af grænsen, og der bliver ofte igangsat grænseoverskridende samarbejde.

Sammenligning af landefakta

Referencer
Petroleumstilsynet

Petroleumstilsynet (Ptil) er et norsk, statsligt tilsynsorgan underlagt Arbeids- og sosialdepartementet. Petroleumstilsynet har myndighedsansvar for sikkerhed, beredskab og arbejdsmiljø i Norges olieindustri.

Petroleumstilsynet blev udskilt fra Oljedirektoratet d. 1. januar 2004, og blev etableret som et selvstændig, statsligt tilsynsorgan. Tilsynet holder til i Stavanger.

Petroleumstilsynets myndighedsansvar inkluderer olieanlæg og tilknyttede rørledningssystemer i Melkøya, Tjeldbergodden, Nyhamna, Kollsnes, Mongstad, Sture, Kårstø, Slagentangen og eventuelle fremtidige, integrerede olieanlæg.

Myndighedsansvaret dækker alle faser af virksomheden; som ved planlægning, projektering, byggeri, brug og ved eventuel senere fjernelse.

Referencer

Eksterne henvisninger 
 www.ptil.no

Forvaltning i Norge
Etableret i 2004
Carew

Carew er et efternavn, der henviser til blandt andre:

 John Carew (født 1979) – norsk fodboldspiller
 John Edward Carew (1782-1868) – engelsk billedhugger
 Thomas Carew (1595-1640) – engelsk digter

Efternavne
Johannes Peter Frederik Kønigsfeldt

Johannes Peter Frederik Kønigsfeldt (18. marts 1812 i København–16. februar 1876 sammesteds) var en dansk historisk forfatter.

Kønigsfeldt blev cand. theol. 1839, samme år adjunkt ved Frederiksborg lærde Skole, fik 1857 titel af overlærer og tog 1873 afsked. Han udfoldede en omfattende og fortjenstfuld genealogisk-kronologisk forfattervirksomhed. Hans Genealogisk-historiske Tabeller over de nordiske Rigers Kongeslægter (1856) må navnlig nævnes som en stadig uundværlig, ypperlig håndbog for læg og lærd. Han tog såvel den ældre som den nyeste tid under behandling, var historisk medarbejder ved Traps Danmark og medudgiver af 2. udgave af Nordisk Konversationsleksikon.

Kilder 

 

Genealoger fra Danmark
Historikere fra Danmark
Lærere fra Danmark
Faglitterære forfattere fra Danmark
Dansksprogede forfattere fra Danmark
Danskere i 1800-tallet
Personer fra København
Bomlitz

Bomlitz er en kommune i Landkreis Heidekreis i den centrale del af den tyske delstat Niedersachsen. Byen og kommunen har et areal på 128,55 km², og et indbyggertal på knap 7.000 mennesker (2013).

Geografi 
Bomlitz ligger i den sydvestlige del af Lüneburger Heide, nordøst for Walsrode, i trekanten mellem storbyerne Hamburg, Bremen og Hannover.

Bomlitz består af 8 bydele der tidligere har været selvstændige bydele.

Kommunen er dannet ved to sammenlægninger: I 1968 fusionerede Benefeld, Bomlitz (med Westerharl), Borg (med Cordingen, i dag Borg/Cordingen) og Uetzingen (med Elferdingen og Wenzingen) til storkommunen Bomlitz. Da kommunalreformen 1. marts 1974 trådte i kraft, kom Ahrsen med skovbygden Löverschen, Bommelsen med Beck og Dehnbostel, Jarlingen samt Kroge med Hasberg og Klein-Harl med i kommunen. Kerneområdet består af de yngste bydele Bomlitz og Benefeld.

Nabokommuner 
Kommunen Bomlitz grænsedr til 4 bykommuner; mod sydvest til Walsrode, mod sydøst til Bad Fallingbostel, mod noredøst til Soltau og mod n ordvest til Visselhövede.

Seværdigheder 

I Bomlitz ligger Weltvogelpark Walsrode, verdens største fuglepark.

Eksterne kilder/henvisninger 

 Byens websted
 Befolkning 31. december 2013 (Tabel K1020014)  Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
William Cartwright

William Cartwright (1. september 1610—29. november 1643) var en engelsk lyrisk og dramatisk digter.

Cartwright var præst og blev en berømt prædikant. Som digter hørte han til Ben Jonsons skole og er en af de berømteste af "Benjamins Stamme", som Jonsons efterfølgere kaldtes. Af hans 4 skuespil
kan nævnes den romantiske komedie The Royal Slave, en satire rettet mod puritanerne, der 1637 opførtes af studenter for kongen og dronningen i Oxford. Hans skuespil findes i Dodsleys Old Plays, hans digte i Chalmers' British Poets, bind VI.

Kilder 

 

Præster fra England
Digtere fra England
Dramatikere fra England
Engelsksprogede forfattere
Leopoldina Fortunati

Leopoldina Fortunati er en italiensk feminist, teoretiker og forfatter til L'arcano della riproduzione: Casalinghe, prostitute, operai e capitale ("Reproduktionens mysterie: Husarbejde, prostitution, arbejde og kapital"), en feministisk kritik af Marx. Hendes inspirationskilder er bl.a. Mariarosa Dalla Costa, Antonio Negri og Karl Marx.

Feminister
Marxisme
John Edward Carew

John Edward Carew (1785 på Irland – 1. december 1868) var en engelsk billedhugger.

Carew, der var elev af den ældre Westmacott, har særlig vundet sig et navn ved marmorstatuen Arethusa (1840), Falkejægeren og mindesmærket over skuespilleren Kean som Hamlet (betragtende Yoricks hovedskal) i Westminster Abbedi. En del af hans værker findes på grev Egremonts slot Petworth, idet han var sysselsat med bestillinger fra denne rige velynder i lang tid, 1823—37.

Kilder 

 

Billedhuggere fra Storbritannien
Kunstnere fra England
Briter i 1700-tallet
Briter i 1800-tallet